CELEX: 32012R0413
Language: mt
Date: 2012-05-15 00:00:00
Title: Regolament ta’ Implimentazzjoni tal-Kummissjoni (UE) Nru 413/2012 tal- 15 ta’ Mejju 2012 li jemenda r-Regolament ta’ Implimentazzjoni (UE) Nru 496/2011 fir-rigward tal-kontenut minimu tal-benżoat tas-sodju bħala addittiv fl-għalf għall-ħnienes miftuma  Test b’relevanza għaż-ŻEE

16.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 128/4
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 413/2012
   tal-15 ta’ Mejju 2012
   li jemenda r-Regolament ta’ Implimentazzjoni (UE) Nru 496/2011 fir-rigward tal-kontenut minimu tal-benżoat tas-sodju bħala addittiv fl-għalf għall-ħnienes miftuma
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 13(3) tiegħu,
   Billi:
   
               (1)
            
            
               L-użu tal-tal-benżoat tas-sodju, li jifforma parti mill-kategorija ta’ addittivi “addittivi żootekniċi”, kien awtorizzat għal għaxar snin bħala addittiv fl-għalf għall-użu fil-ħnienes miftuma permezz tar-Regolament ta’ Implimentazzjoni tal-Kummissjoni (UE) Nru 496/2011 (2).
            
         
               (2)
            
            
               Skont l-Artikolu 13(3) tar-Regolament (KE) Nru 1831/2003, id-detentur tal-awtorizzazzjoni ppropona tibdil fit-termini ta’ awtorizzazzjoni tas-sustanza kkonċernata billi titnaqqsilha konċentrazzjoni minima minn 99,9 % għal 99,0 % fir-rigward tal-użu fuq ħnienes miftuma. Din l-applikazzjoni kienet akkumpanjata mid-dejta ta’ appoġġ rilevanti.
            
         
               (3)
            
            
               L-Awtorità Ewropea dwar is-Sigurtà fl-Ikel ikkonkludiet fl-opinjoni tagħha tal-15 ta’ Novembru 2011 li s-sustanza kkonċernata hija sikura għall-bnedmin, l-ispeċi fil-mira u l-ambjent, u taħt l-istess kundizzjonijiet ta’ użu bħall-formulazzjoni attwali, l-użu tagħha huwa effikaċi fi ħnienes miftuma skont il-kontenut minimu mitlub ta’ ≥ 99,0 % (3).
            
         
               (4)
            
            
               Il-kundizzjonijiet stipulati fl-Artikolu 5 tar-Regolament (KE) Nru 1831/2003 huma sodisfatti.
            
         
               (5)
            
            
               Għalhekk, ir-Regolament ta’ Implimentazzjoni (UE) Nru 496/2011 għandu jiġi emendat kif xieraq.
            
         
               (6)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Fil-kolonna 4 tal-Anness għar-Regolament ta’ Implimentazzjoni (UE) Nru 496/2011 il-kliem “Benżoat tas-sodju: ≥ 99,9 %” huwa sostitwit bi “Benżoat tas-sodju: ≥ 99,0 %”.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ Mejju 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  ĠU L 134, 21.5.2011, p. 9.
   
      (3)  Il-Ġurnal tal-EFSA 2011; 9(12):2443.